শ্রেষ্ঠ অভিনেত্রী বিভাগে জি সিনে পুরস্কার
শ্রেষ্ঠ অভিনেত্রী বিভাগে জি সিনে পুরস্কার হল ভারতের চলচ্চিত্রের জন্য জি এন্টারটেইনমেন্ট এন্টারপ্রাইজেস প্রদত্ত বাৎসরিক পুরস্কার। দর্শকদের ভোটে এই পুরস্কারের বিজয়ী নির্ধারিত হয়ে থাকে। ১৯৯৮ সাল থেকে জি সিনে পুরস্কারের অংশ হিসেবে বলিউডের সেরা অভিনেত্রীদের এই পুরস্কার প্রদান করা হচ্ছে। ২০০৯ ও ২০১০, ২০১৫ সালে এই পুরস্কার আয়োজিত হয়নি। ২০২১ ও ২০২২ সালে কোভিড-১৯ এর বৈশ্বিক মহামারীর কারণে এই পুরস্কার আয়োজিত হয়নি। এই বিভাগে প্রথম পুরস্কার বিজয়ী মাধুরী দীক্ষিত দিল তো পাগল হ্যায় (১৯৯৭) চলচ্চিত্রে অভিনয়ের জন্য এই পুরস্কার অর্জন করেন। আলিয়া ভাট এই বিভাগে সর্বাধিক চারবার পুরস্কার অর্জন করেন। তাবু, কাজল দেবগন, ঐশ্বর্যা রাই বচ্চন, রানী মুখার্জী, বিদ্যা বালান, ও দীপিকা পাড়ুকোন দুইবার করে এই পুরস্কার অর্জন করেন। দীপিকা পাড়ুকোন সর্বাধিক ১১ বার এই পুরস্কারের মনোনয়ন লাভ করেন। সাম্প্রতিক বিজয়ী কিয়ারা আডবানী সত্যপ্রেম কি কথা (২০২৩) চলচ্চিত্রে অভিনয়ের জন্য এই পুরস্কার অর্জন করেন।